Յապ Ստամ

Յակոբ Ստամ (հոլ.՝ Jacob Stam, ծնվել է 1971 թվականի հուլիսի 17-ին Հոլանդիայի Կամպեն քաղաքում), առավել հայտնի է որպես Յապ Ստամ (հոլ.՝ Jaap Stam), հոլանդացի ֆուտբոլիստ, պաշտպան, 2011 թվականից մարզիչ։ 1996-2004 թվականներին խաղացել է Հոլանդիայի հավաքականում, որտեղ 67 խաղերում հեղինակել է 3 գնդակ։ 1999 և 2000 թվականներին ճանաչվել է Չեմպիոնների Լիգայի լավագույն պաշտպան։


== Ակումբային կարիերա ==
Ստամը սկսել է խաղալ հարազատ քաղաքի «Կամպեն» սիրողական թիմում։ 1992 թվականին պռոֆեսիոնալ կարիերայի դեբյուտը տոնել է «Զվոլե» թիմում, իսկ հաջորդ մրցաշրջանում խաղացել է Թիլբուրխ քաղաքի Վիլհելմ II թիմում։ Այաքսի դեմ տարած հաղթանակից հետո նրանով սկսել է հետաքրքրվել ՊՍՎ Էյնդհովենը, որտեղ էլ նա տեղափոխվել է 1996 թվականին, որի հետ նվաճել է երկրի գավաթը, 2 չեմպիոնական տիտղոս և սուպերգավաթը։ Բացի դրանից ճանաչվել է երկրի լավագույն ֆուտբոլիստ։ 1998 թվականին Յապ Ստամը դարձավ ամենասիրված խաղացողներից մեկը, իսկ անգլիական «Մանչեսթեր Յունայթեդը» նրա համար առաջարկեց 36 միլիոն գուլդեն, որը համարժեք է 16․7 միլիոն եվրոյի։ «Յունայթեդում» անցկացրած 3 տարիները եղան նրա համար լավագույնը կարիերայում։ Այնտեղ նա նվաճեց 3 չեմպիոնական տիտղոս, ինչպես նաև դարձավ Չեմպիոնների Լիգայի և Միջմայրցամաքային գավաթի հաղթող։
2001/02 թվականի մրցաշրջանում Ստամը տեղափոխվեց Հռոմի «Լացիո» ակումբ, բացի դրանից նրան իր ինքնակենսագրության և կոշտ դիմագծերի համար նրան անվանեցին «Լացիոյի դեմք», ինչը դուր չեկավ «Յունայթեդի» մարզիչ Սըր Ալեքսին։ Լացիոյում անցկացրած տարիներին նա ընդունել էր անաբոլիկ անդրոգենային ստերոիդներ, որի համար որակազրկվեց 5 ամսով։ Լացիոյից հետո նա տեղափոխվեց Միլան, որտեղ մեծ հաջողությունների չհասավ և նվաճեց միայն երկրի գավաթը 2004 թվականին։ 2006 թվականի հունվարի 30-ին նա որոշեց վերադառնալ հարազատ երկիր։ Ստամը 2 տարվա պայմանագիր կնքեց նախկին թիմի հիմնական մրցակից Այաքսի հետ։ Այնտեղ նա խաղաց ավագի թևկապով։
2007 թվականի հոկտեմբերի 29-ին Ստամը հայտարարեց կարիերան ավարտելու մասին։ Հիմնական պատճառներից մեկը վնասվածքն էր։ Նրա վերջին ակումբը «Այաքսն» էր, որտեղ վերջին խաղն անցկացրեց հոկտեմբերի 20-ին «Նեյմեգենի» դեմ խաղում, որտեղ խաղաց վանսվածքով։


== Կարիերան հավաքականում ==
Հավաքականում դեբյուտը նշեց 1996 թվականի ապրիլի 24-ին Գերմանիայի հավաքականի դեմ, որտեղ Հոլանդիան պարտվեց 1-0 հաշվով։ Նա մասնակցեց 1996 թվականի ԵԱ-ին, որտեղ Հոլանդիան կիսեց 3-4 տեղերը։ ԵՎՐՈ 2004-ին և 1998 թվականի ԱԱ-ին թիմը գրավեց 4-րդ տեղը։ ԵՎՐՈ-2000-ին նա կիսաեզրափակչում 11 մետրանոց հարվածաշարում գրավեց Իտալիայի դարպասը, սակայն չնայած դրան՝ Հոլանդիան դուրս մնաց առաջնությունից և բավարարվեց 3-րդ տեղով։


== Մարզչական գործունեություն ==
Ֆուտբոլիստի կարիերան ավարտելուց հետո նա վերադարձավ «Մանչեսթեր Յունայթեդ» և աշխատեց՝ որպես սկաուտ ՀԱՀ-ում։ 2009 թվականին նա աշխատեց մարչի օգնական «Զվոլե» թիմում, որտեղ սկսել էր կարիերան։ 2013 թվականին Ստամը աշխատեղ Այքասի ադմինիստրացիայում։ 2014 թվականին մարզեց թիմի 2-րդ ակումբը։


== Նվաճումներ ==


=== Ակումբային ===
 Մանչեսթեր Յունայթեդ

Անգլիայի Չեմպիոն 1999, 2000, 2001
Չեմպիոնների Լիգայի հաղթող 1999
Անգլիայի Գավաթի հաղթող 1999
Միջմայրցամաքային գավաթի հաղթող 1999 Այաքս

Հոլանդիայի Գավաթակիր 2007
Հոլանդիայի Սուպերգավաթակիր 2007 ՊՍՎ Էյնդհովեն

Հոլանդիայի Չեմպիոն 1997
Հոլանդիայի գավաթակիր 1996
Հոլանդիայի սուպերգավաթակիր 1996, 1997 Միլան

Իտալիայի Գավաթակիր 2004


=== Ազգային հավաքական ===
 Հոլանդիայի հավաքական

1998 թվականի ԱԱ-ն մրցանակակիր (4-րդ տեղ)
2000 թվականի ԵԱ-ն մրցանակակիր (3-4 տեղ)


=== Անձնական ձեռքբերումներ ===
Հոլանդիայի տարվա լավագույն խաղացող 1997 թ
Եվրոպայի լավագույն պաշտպան 1999, 2000


=== Մարզչական ===
 Այաքս

Հոլանդիայի Չեմպիոն 2013/14


== Վիճակագրություն ==


== Ծանոթագրություններ ==